**Oznámenie o aktualizácii č. 1 výzvy č. 43/PRV/2019**

Pôdohospodárska platobná agentúra oznamuje, že aktualizovala Výzvu č. 43/PRV/2019 pre opatrenie 1 – Prenos znalostí a informačné akcie, podopatrenie 1.1 – Podpora na akcie odborného vzdelávania a získavania zručností Programu rozvoja vidieka SR 2014 – 2020.

Aktualizovaná výzva je zverejnená na webovom sídle PPA: [PPA](https://www.apa.sk/) / [Projektové podpory](https://www.apa.sk/projektove-podpory-123)   / [Implementácia programov](https://www.apa.sk/projektove-podpory)  / [PRV 2014-2020](https://www.apa.sk/prv-2014-2020)  / [Výzvy](https://www.apa.sk/prv-2014-2020-vyzvy)  / [Opatrenie 1](https://www.apa.sk/opatrenie-1)  / [Podopatrenie 1.1](https://www.apa.sk/podopatrenie-1-1)  / [43/PRV/2019](https://www.apa.sk/43-prv-2019)

* v bode 1.7 výzvy „Ďalšie formálne náležitosti“ ods. 1 sa upravil text prvej vety na znenie „Žiadateľ môže v rámci tejto výzvy predložiť ŽoNFP kedykoľvek až do uzatvorenia výzvy. Počet žiadostí, ktoré je žiadateľ oprávnený podať nie je limitovaný.“
* v bode 2.2 výzvy „Oprávnené projekty“ časť Oprávnené projekty z hľadiska časového rozsahu sa upravil text na znenie „predloženie poslednej žiadosti o platbu najneskôr do 30.06.2023, resp. podľa zmluvy o NFP (táto lehota môže ešte byť zmluvne zmenená (tzn. predĺžená) na základe podnetu Riadiaceho orgánu PRV SR 2014 – 2020 v prípade ak dôjde k prijatiu legislatívy EÚ o prechodných pravidlách pre Európsky poľnohospodársky fond pre rozvoj vidieka)“
* v bode 2.6.3 výzvy „Bodovacie (hodnotiace) kritériá“ sa v bodovacom kritériu č. 6 doplnila poznámka pod čiarou „ Dištančnou formou vzdelávania sa rozumie samoštúdium, nezaraďujú sa tam online vzdelávacie kurzy tzv. webináry. v prípade, že ide o plnohodnotnú náhradu živého školenia, t.j. tematický plán aktivity, lektorské zabezpečenia ako i všetky ostatné parametre projektu musia ostať zachované“
* v bode 2.8.2 výzvy sa upravil text na znenie „PPA akceptuje obstarávanie tovarov, stavebných prác a služieb, začaté najskôr 1.1.2017. V závislosti na použitej metóde a postupe obstarávania/verejného obstarávania je žiadateľ povinný predložiť kompletnú dokumentáciu, vzťahujúcu sa na obstarávanie/verejné obstarávanie, ktorá tvorí súčasť povinných príloh uvedených vo formulári ŽoNFP v časti „C Povinné prílohy projektu pri podaní žiadosti“ -  predkladá buď pri predložení ŽoNFP alebo v termíne do 120 pracovných dní od nadobudnutia účinnosti zmluvy o poskytnutí nenávratného finančného príspevku. Žiadateľ je povinný mať ukončené verejné obstarávanie/obstarávanie (uzavretá zmluva s úspešným uchádzačom) na všetky položky projektu okrem tých, na ktoré sa zákon o verejnom obstarávaní resp. Usmernenie Pôdohospodárskej platobnej agentúry č. 7/2016 a 8/2017 k obstarávaniu tovarov, stavebných prác a služieb financovaných z PRV SR 2014 – 2020 v časovo platnom znení pre dané obstarávanie, nevzťahuje“
* odstránila sa poznámka pod čiarou č. 13
* v bode 4.3 výzvy sa upravil text na nasledovné znenie „Žiadatelia môžu realizovať projekt aj pred uzatvorením zmluvy o poskytnutí NFP, znášajú však riziko, že projekt na financovanie z PRV nebude schválený. Uvedené neplatí v prípade uplatnenia schémy. V tomto prípade zmluva o poskytnutí minimálnej pomoci musí byť zverejnená v [Centrálnom registri zmlúv](http://www.crz.gov.sk/) najneskôr deň pred poskytnutím vzdelávacej aktivity.
* vo výzve sa doplnil bod 4.14 nasledovného znenia „Postup pri poskytovaní príspevku v čase krízovej situácie

V súlade s § 57 ods. (7) v čase krízovej situácie poskytovateľ rozhodne o schválení žiadosti, ak postupom podľa § 19 ods. 6 zistil splnenie podmienok poskytnutia príspevku. Poskytovateľ rozhodne o neschválení žiadosti, ak postupom podľa § 19 ods. 6 zistil nesplnenie podmienok poskytnutia príspevku alebo ak nie je možné žiadosť schváliť z dôvodu nedostatku finančných prostriedkov určených vo výzve. Ustanovenia § 19 ods. 7 až 9 sa nepoužijú.

V súlade s § 57 ods. (8) Poskytovateľ môže zastaviť konanie o žiadosti, ak sú pochybnosti o pravdivosti alebo úplnosti žiadosti a žiadateľ tieto pochybnosti neodstránil v určenej lehote, hoci bol o možnosti zastavenia konania poučený; ustanovenie § 20 ods. 1 písm. d) sa nepoužije. Ustanovenie § 19 ods. 5 sa použije primerane.

* vo formulári žiadosti o nenávratný finančný príspevok, ktorý tvorí prílohu č. 1 výzvy sa v časti C. POVINNÉ PRÍLOHY PROJEKTU PRI PODANÍ ŽIADOSTI sa doplnila v prílohách č. 6, 7 a 8 poznámka pod čiarou „V prípade, že žiadateľ už v rámci predmetného podopatrenia predkladal úradne overenú kópiu niektorého z požadovaných dokladov a PPA daným dokladom disponuje, bude postačujúce predložiť len kópiu dokladu s uvedením údajov k projektu, v rámci ktorého boli úradne overené dokumenty PPA predložené.“
* vo formulári žiadosti o nenávratný finančný príspevok, ktorý tvorí prílohu č. 1 výzvy sa v časti C. POVINNÉ PRÍLOHY PROJEKTU PRI PODANÍ ŽIADOSTI sa doplnila textácia v prílohe č. 16 „predkladá buď pri predložení ŽoNFP alebo v termíne do 120 pracovných dní od nadobudnutia účinnosti zmluvy o poskytnutí nenávratného finančného príspevku“
* vo formulári žiadosti o nenávratný finančný príspevok, ktorý tvorí prílohu č. 1 výzvy sa v časti F. Bodovacie kritéria, bodovacie kritérium č. 6 dopĺňa vysvetlivka č. 37 nasledovného znenia „Dištančnou formou vzdelávania sa rozumie samoštúdium, nezaraďujú sa tam online vzdelávacie kurzy tzv. webináry. v prípade, že ide o plnohodnotnú náhradu živého školenia, t.j. tematický plán aktivity, lektorské zabezpečenia ako i všetky ostatné parametre projektu musia ostať zachované“

Zdôvodnenie aktualizácie: na základe požiadavky riadiaceho orgánu s cieľom zefektívnenia implementácie predmetného opatrenia a zníženia administratívnej záťaže.